Ambulans ry drie dood‘n Rescue Care-ambulans. ŉ Ambulans het Maandagoggend onderweg na ŉ mediese noodgeval in vier voetgangers ingeploeg in Durban, KwaZulu-Natal. Volgens Garrith Jamieson, woordvoerder van Rescue Care, was dit een van hul ambulanse wat in die voorval betrokke was. Die botsing het in Boothweg in die omgewing van Cato Manor plaasgevind. Jamieson het gesê die presiese omstandighede rakende die voorval is nog nie duidelik nie en sal deur die polisie ondersoek word. “Drie van die vier voetgangers is in die ongeluk dood. Die vierde voetganger is in ŉ stabiele toestand in ŉ plaaslike hospitaal opgeneem.” Rescue Care se bestuur het hul meegevoel met die slagoffers se families betuig en gesê die maatskappy sal nou saam met die polisie werk om hulle op enige manier met hul ondersoek by te staan.